സിപിഎം പാര്ട്ടി കോണ്ഗ്രസ് കണ്ണൂരിലെത്തുമ്ബോള് നേതാക്കളും പ്രവര്ത്തകരും ആവേശത്തില് കണ്ണൂര്: കേരളത്തില് കമ്യൂണിസ്റ്റ് പാര്ട്ടി പിറന്ന മണ്ണിലേക്ക് സിപിഎം പാര്ട്ടി കോണ്ഗ്രസെത്തുമ്ബോള് ആവേശത്തിലാണ് കണ്ണൂരിലെ പാര്ട്ടി നേതാക്കളും പ്രവര്ത്തകരും. പാര്ട്ടി കോണ്ഗ്രസിന് ഇതാദ്യമായാണ് കണ്ണൂര് വേദിയാകുന്നത്. അടുത്ത വര്ഷം ഏപ്രില് 23ാം സിപിഎം പാര്ട്ടി കോണ്ഗ്രസ് കണ്ണൂരില് നടത്തണമെന്ന് മുഖ്യമന്ത്രി പിണറായി വിജയനടക്കമുള്ള നേതാക്കള് ഒറ്റക്കെട്ടായാണ് ആവശ്യപ്പെട്ടത്. ഇന്ത്യയില് തന്നെ ഏറ്റവും ശക്തമായ പാര്ട്ടി ഘടകങ്ങളുള്ള ജില്ലയാണ് കണ്ണൂര്. ബര്ണശേരിയിലെ നയനാര് അക്കാദമിയിലായിരിക്കും പാര്ട്ടി കോണ്ഗ്രസ് നടത്തുക. ജില്ലാ സമ്മേളനങ്ങള് ഇവിടെയാണ് ചേര്ന്നിരുന്നത്. കൊവിഡ് മൂലം പൊതുസമ്മേളനവും റാലിയും ഒഴിവാക്കപ്പെടാനാണ് സാധ്യത. പി.ബി അംഗങ്ങളായ മുഖ്യമന്ത്രി പിണറായി വിജയന്. കോടിയേരി ബാലകൃഷ്ണന്, കേന്ദ്ര കമ്മിറ്റിയംഗങ്ങളായ എം.വി. ഗോവിന്ദന് ,ഇ.പി. ജയരാജന്, പി.കെ. ശ്രീമതി, കെ.കെ. ശൈലജ എന്നിവരും കണ്ണൂരുകാരാണ്. ഡല്ഹിയില് ചേര്ന്ന സിപിഎം കേന്ദ്രകമ്മിറ്റി യോഗത്തിലാണ് കണ്ണൂരിനെ പാര്ട്ടി കോണ്ഗ്രസിനുള്ള വേദിയായി തെരഞ്ഞെടുത്തത്. കൊവിഡ് സാഹചര്യത്തില് പാര്ട്ടി സമ്മേളനങ്ങള് എങ്ങനെ നടത്തും എന്ന കാര്യത്തില് പാര്ട്ടി നേതൃത്വത്തില് ആശങ്കയുണ്ടെന്നാണ് സൂചന. മൂന്നാം തരംഗം അടക്കം സ്ഥിതി മോശമായാല് ഉചിതമായ തീരുമാനം ആ ഘട്ടത്തിലെടുക്കാം എന്ന ധാരണയിലാണ് കണ്ണൂരിനെ വേദിയായി തെരഞ്ഞെടുക്കാന് തീരുമാനിച്ചത്. ഒന്പത് വര്ഷത്തിന് ശേഷമാണ് കേരളത്തിലേക്ക് പാര്ട്ടി കോണ്ഗ്രസ് എത്തുന്നത്. നേരത്തെ കോഴിക്കോട് നഗരത്തില് വച്ച് ഇരുപതാം സിപിഎം പാര്ട്ടി കോണ്ഗ്രസ് ചേര്ന്നിരുന്നു.